paragraph_text: Nova Delphini 2013 (prvotni naziv: PNV J20233073+2046041) je sjajna nova koja je uočena u zviježđu Dupin 14. kolovoza. Novu je otkrio japanski astronom amater Koichi Itagaki dok je imala sjaj magnitude 6.8. Najveći sjaj, od 4.3 magnitude, je dosegnula 16. kolovoza 2013. oko 08:00 UT. Nova Del 2013 je druga najsjajnija nova u 21. stoljeću nakon V1280 Scorpii, koja je eksplodirala u veljači 2007. godine. Naknadnim provjeravanjem Nova Del 2013 uočena je prvi put na snimcima snimljenim 11. kolovoza ali tada je bila tamnija od 10. magnitude.